РАЙОНЕН С Ъ Д - Момчилград

ЗАПОВЕД№58

гр.Момчилград, 16.03.2020г.

СУНАЙ ОСМАН- Административен ръководител-Председател на PC- Момчилград в изпълнение на правомощията по чл.80 ал.1 т.1 и ал.2 вр.чл.9 от Закона за съдебната власт, Протокол № 9 от Извънредно заседание на Съдийска колегия на ВСС, проведено на 15.03.2020г. и по повод на обявеното от Народното събрание на Република България на 13.03.2020г. Извънредно положение във връзка с разпространението на Коронавирусна инфекция /C0VID 19/, с което на основание чл.16 ал.1 и чл.ЗО ал.5 т.5 от ЗСВ, се преустановява разглеждането на всички видове наказателни, граждански, търговски и административни дела, с изключение на посочените в решението,

НАРЕЖДАМ:

1. ДА СЕ ПРЕУСТАНОВИ разглеждането на всички видове наказателни дела, които насрочени за периода на обявеното извънредно положение 16 март 2020г. - 13 април 2020г. включително, с изключение на:

* Делата по чл.64 и чл.65 от Наказателно-процесуалния кодекс (НПК) и чл.270 от НПК;
* Делата по чл.66 от НПК;
* Делата по чл.67 от НПК
* Делата по чл.69 от НПК;
* Делата по чл.70 от НПК;
* Разпит на обвиняем пред съдия по чл.222 от НПК;
* Разпит на свидетел пред съдия по чл.223 от НПК;
* Делата по чл.427 от НПК;
* Делата по Раздел II от Закона за здравето;
* Дела по Закона за екстрадицията и Европейската заповед за арест по искания на задържания или предаване на лица;
* Дела по Закона за признаване, изпълнение и изпращане на съдебни актове за налагане на наказание лишаване от свобода или на мерки, включващи лишаване от свобода;
* Дела по чл.7 от Указа за борба с дребното хулиганство;
* Дела по чл.355 от НК;
* Процесуалните действия по реда на чл.146, чл. 158,чл.161, чл.164, чл.165, всички по НПК;
* Делата, образувани по искания по Закона за специалните разузнавателни средства.

2. Да се преустанови разглеждането на всички видове граждански и търговски дела, за периода на обявеното извънредно положение 16 март 2020 г. - 13 април 2020 г. включително, с изключение на:

* Дела за упражняване на родителски права само относно привременни мерки;
* Дела по Закона за защита от домашно насилие, само относно заповед за незабавна защита или изменение на същата, както и в случаите на отхвърляне на молбата за защита;
* Разрешения за теглене на суми от детски влогове;
* Делата за допускане на обезпечение по бъдещ и висящ иск;

- Делата за обезпечаване на доказателства.

3. Да се преустанови разглеждането на всички видове административни дела за периода на обявеното извънредно положение 16 март 2020 г. - 13 април 2020 г. включително, с изключение на:

* Делата по чл.60 и чл.166 от Административно процесуалния кодекс;
* Делата по чл.75 и чл.157 от Данъчно-осигурителния процесуален кодекс;
* Делата по чл.72 от Закона за Министерството на вътрешните работи;.
* Делата за допускане на обезпечение по бъдещ и висящ иск.

4.1. Всички останали дела, извън посочените по т.т.1, 2 и 3, да се отсрочат от съдиите-докладчици за определени дати след крайната дата от периода на обявеното извънредно положение, но преди съдебната ваканция за настоящата година.

4.2.В случай на продължаване периода на извънредното положение след 13.04.2020г. и след съответно решение на Съдийската колегия, допълнително ще се вземе отношение относно насрочването и разглеждането на делата.

1. Няма да се образуват в дела входираните книжа, иницииращи съдебни производства, с изключение на производствата по т.1, 2 и 3.
2. Подаването на всякакъв вид документи се извършва по пощата или по електронен път.
3. Справките по дела се извършват САМО по телефоните, обявени на сайтовете на съда или по електронен път на обявеният електронен адрес.
4. Съобразно решението на СК на ВСС, PC- Момчилград ще публикува на официалните си електронни страници информация относно създадената организация в условията на обявеното извънредно положение.
5. Свидетелства за съдимост ще се издават само по електронен път, с изключение на служебно издаваните справки за съдимост.
6. ЗАБРАНЯВА СЕ достъпа в съдебните сгради на граждани, страни по дела, вещи лица, преводачи, адвокати и всички други лица, освен призованите по образуваните и насрочени за разглеждане дела по т.т.1, 2 и 3 /посочени по-горе в Заповедта/.
7. Административният ръководител на съда ще създаде организация за обезпечаване работата на съдилищата, като утвърдят графици за дежурства на съдиите, и съдебните служители.
8. ЗАБРАНЯВА СЕ достъпа на магистрати, и съдебни служители в съдебните сгради, с изключение на ангажираните по дежурства съобразно графика за работа, изготвен от административният ръководител на съда.
9. СЪДИИТЕ, следва да работят дистанционно по обявените за решаване дела, като изготвените съдебни актове се предават и резултатите по тях се вписват в срочните книгите след отпадане на извънредното положение.

14.След отпадане на извънредното положение, административният ръководители ще изготви справки относно извършената от съдиите работа - брой написани съдебни актове.

15. Извършването на всички административни услуги ще бъде на принципа на „едно гише", което ще бъде означено със нарочна табела /ДЕЖУРНО ГИШЕ/, като ще се осигури непрекъснатото му обезпечаване с необходимите предпазни средства срещу разпространение на инфекцията.

1. Ползването на съдебна зала, находяща се в съдебната сграда, ще се обезпечи с необходимите предпазни средства срещу разпространение на инфекцията.
2. Преустановява се връчването на призовки, съобщения и съдебни книжа по всички дела, с изключение на делата по т.т. 1, 2 и 3 за периода на обявеното извънредно положение 16 март 2020г. - 13 април 2020г. включително.
3. Призовките и съобщенията за делата по т.т. 1, 2 и 3 да се извършват по телефон или по електронен път.
4. Всички промени в организацията на дейността на съда ще бъдат обявени в електронната страница на съда, както и на входната врата на съда.

Настоящата заповед да се сведе до знанието на съдиите и съдебните служители в Районен съд- Момчилград за /сведение и изпълнение.

 СУНАЙ OCMАН

 Председател на PC- Момчилград.

\\.